बीटीसीनि बाहेरायाव थानाय बर'फोरनि थाखाय सेटालाइट बड'औटनमास काइनसिलआ दाफुंजासिगोन,जानो हागौ सरकारा बिथांमोनि थाखाय फैगौ बिसायखथिनि सिगां दाफुंनानै होगोन,नाथाय गार'फोराबो बेबादिनो आसाम मेघालया गावस्रानायनि उन्निफ्रायनो दाबि खालामबोगासिनो दं होन्ना बिथांआ बुंबावो ।सयगांव बियाबनि सिङाव थानाय सानायसि गामिनि थागिरि रबार्त क्लिभ सांगमा बिथांआ बुङोदि,गार'सुबुंफोरनि दाबिखौ आसाम सरकारा खौनासंआखै आरो दाबिखौ सुफुंआखै,बेनिखायनो गार'सुबुंफोरा खौसे जानांसिगौ आरो आलादा गावखुंथायनि थाखाय दाबि खालामनांसिगौ ।आसाम हादोरसा गार'नेशनेल काउनसिलनि दैदेनगिरि आरबितसन मनिम बिथांआ बुङोदि,ब्रिहस्पथिबाराव गार'गावखुंथाय काउनसिलनि दाबिनि बिबुंसार लानाय जाबाय आरो हान्जाया गार'सुबुंफोरनि दाबिखौ जाफुंसार खालामनो थाखाय नांगौबादि राहा लागोन ।आसाम बिधान सभायाव ट्राइबेल माहारिनि हा संरैखाथि सायाव सावराय जादों